Russell Tucker

Russell Tucker (født 1990 i Barberton i Mpumalanga) er en sørafrikansk friidrettsutøver som konkurrerer i diskos. Han har sølv i diskos ved afrikamesterskapet i friidrett 2014 som fremste internasjonale meritt, og han vant denne øvelsen ved Panafrikanske leker 2015. 

Han er født i gruvebyen Barberton i provinsen Mpumalanga nord i Sør-Afrika, men flyttet til Johannesburg som baby.Monash South Africa - South African athlete has something to prove , besøkt 26. desember 2015. Han har bodd i bydelen Fourways i Johannesburg det meste av sitt liv. Etter high school gikk han over fra diskos til tikamp, men skader gjorde at han måtte gå tilbake til diskos. 

 Idrettskarriere 
Tucker deltok ved Panafrikanske leker 2011 i Maputo i Mosambik, der han kom på 3.-plass i diskos bak Yasser Ibrahim Farag og Victor Hogan.Africathle.com - All-Africa Games, Maputo (Mozambique) 11-15/09/2011, besøkt 26. desember 2015. Året etter kom han på 3.-plass ved Afrikamesterskapet i friidrett 2012 i Porto-Novo.CAA - 18èmes Championnats Seniors d'Afrique d'Athlétisme - Porto-Novo (BEN) Stade de Gaulle, besøkt 26. desember 2015.

Ved Afrikamesterskapet i friidrett 2014 kom han på 2.-plass, med ny personlig rekord på 62,15 meter, kun slått av sin landsmann Victor Hogan. Han kom på 7.-plass ved Sommeruniversiaden 2015 i Sør-Korea, og i september vant han diskos ved Panafrikanske leker 2015 i Brazzaville.Brassavill 2015 - 11ème Jeux Africains Brazzaville 2015, besøkt 26. desember 2015. 

 Progresjon 
 2012 – 58,84
 2013 – 59,27
 2014 – 62,15
 2015 – 62,74 (PR)

 Referanser 

 Eksterne lenker 

  Profil hos All-Athletics 
  Profil hos Sommeruniversiaden 2015 (arkivert)

Kategori:Sørafrikanske diskoskastere
Kategori:Deltakere for Sør-Afrika under Afrikamesterskapet i friidrett 2012
Kategori:Deltakere for Sør-Afrika under Afrikamesterskapet i friidrett 2014